OpenLLM-France/wikimedia huggingface dataset:
# Gauerdiko eguzki

Gauerdiko eguzkia iparraldeko eta oso hegoaldeko latitudeetan gertatzen den fenomeno bat da. Eguzkiak, egunean 24 orduz irauten du argitzen ezkutatu gabe eta latitudearen arabera, uda oso bat edo egun bakarra irauten du. Islandia, Norvegia, Suedia, Finlandia, Errusia, Kanada eta Alaska herrialdeetan eta Antartika kontinentean gertatzen da fenomeno hau.
Gertaera honen aurkakoa, Gau polarra, neguan gertatu ohi da eta eguzkia agertu gabe egoten da egunetan.

## Fenomenoaren azalpena

Lurak eguzkiaren inguruan birak ematen ditu baina lurraren errotazio ardatza okertuta dago. Hori dela eta, udako hilabeteetan, ipar poloa inklinatuta gelditzen da eta aste batzuetan zehar ez da eguzkia sartzen

## Fenomenoa hobeto ikusten diren tokiak

Laponia, Islandiako iparraldea, San Petersburgo,Feroe irlak eta Svalbard irlak dira hobeto ikusten diren tokiak besteak beste.
Swalbard Noreguako irla bat da non fenomeno hau gehien gertatzen den lekua da. Eguzkia, ez da sartzen Apirilaren 20tik Uztailaren 22ra arte.

## Efektu negatiboak

Fenomeno honek ere animalietan eta pertsonetan efektu negatiboak dakarza.

### Animaliak

Animaliak, gure erloju biologikoari eskker oriantztzen dira 24 orduro. Eguzki argia egunean 24 orduz ematen badu, haien bihotz-erritmoa zailtasunak izan ditzake eta desorentazioak izan dezakete.
Elur oreinak adibidez, ez dute haien erloju biologikoa erabiltzen. Hau da, eguzki argira erreakzionatzen dute baina haien bizimodua aldatzen dute egun berezi hoiretan. Hau ere gertatzen da hainbat animaliekin, Katagorriak, arratoiak eta saguak besteak beste. Hauek haien erritmo zirkadianoak aldatu dute hibernazioa aprobetxatuz. Honek milaka urteko animalien ebuluzioarengatik esker da

### Pertsonak

Gure egokitzapena ez da beste animaliena bezain nabaria. Lurreko poloetatik hurbil bizi diren biztanle gehienak udako eguzki-argira egokitzen dira. Horrela, melatoninarekiko sentikortasuna, gure erritmo zirkadianoaren hormona nagusia, aldatu egiten da urteko aldiaren arabera, gehiegizko argiaren aurrean ekoizpena orekatzeko

## Erreferentziak

* ↑ (Gaztelaniaz) «Noruega, donde los días no terminan» www.visitnorway.es (Noiz kontsultatua: 2022-10-18).
* ↑ (Gaztelaniaz) «Los mejores lugares de Europa para ver el sol de medianoche» hola.com 2021-07-08 (Noiz kontsultatua: 2022-10-19).
* ↑ (Gaztelaniaz) «El Sol de medianoche se apaga | Blog de ciencias | Ambientech» Ambientech: Ciencias, Salud y Medio ambiente. Educación Secundaria 2016-09-19 (Noiz kontsultatua: 2022-10-19).

## Kanpo estekak

* Datuak: Q774621
* Multimedia: Midnight sun / Q774621
# Gauern

Gauern Alemaniako udalerria da. Turingia estatuan kokatuta dago, [[Greiz (barrutia)|Greiz]] barrutian. 2014an 118 biztanle zituen 3,66 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q554678
* Multimedia: Gauern / Q554678
# Gauerdi

Gauerdia gauaren erdiko unea da, gaueko hamabiak hain zuzen ere. Sistema gehienetan, egun bat eta hurrengoaren arteko iragaite unea adierazten du.
Bere kontrakoa eguerdia da, egunaren erdiko unea delako. Mendebaldeko kultura askotan magia eta espiritu-munduekin lotura estua eduki du eta badauka.

## Erreferentziak

* ↑ Harluxet Hiztegi Entziklopedikoa. Gauerdi. .
* ↑ Leksykon Znaki Świata - Omen, przesąd, znaczenie, Piotr Kowalski, Wydawnictwo Naukowe PWN, 1998

## Kanpo estekak

* Datuak: Q36402
* Multimedia: Midnight / Q36402
# Gaugamelako gudua

Gaugamelako gudua K.a. 331ko urriaren 1ean izan zen Zab Handia ibaiaren adarra den Bumodosen ertzean. Mosuletik ipar-ekialdera 27 km ingurura eta Erbiletik 52 km ingurura dago leku hori. Dario III.aren aginduetara zegoen gudaroste persiarra eta Alexandro Handiaren aginduetara zegoen gudaroste mazedoniarraren arteko gudua izan zen. Gudu honek markatu zuen Akemenestar Inperioaren azkena, taktika militarraren maisulan kontsideratzen da, eta Alexandroren garaipenik handiena.

## Aurrekari historikoak

Mazedonia herrialde barbaro helenizatua zen, antolaketa feudala zeukan, eta izaera gerlaria. K.a. 359an Filipo II.a zen agintaria, eta K.a. 358an hark Mazedonia batzea lortu zuen; helburua erreinuari itsasorako irteera bat ematea zen. Izugarrizko antolaketa militar ona zuen, artzainez eta nekazariez osatutako falangea, eta nobleez osatutako zalditeria zituen. Borrokan egiteko orduan, zeharkako lerroa deiturikoa hartzen zuen. Ez zituzten setiatze luzeak egiten; jatorri asiriarreko makinak erabiltzen zituzten, ordea. Finantzabidea Pangeoko urrezko meatzeak —Strumatik ekialdera— ustiatzetik lortzen zituzten.

## Gudaroste persiarra

Antzinako garaietan borrokan aritu ziren gudarosteen tamainari dagokionean sarritan gertatzen den bezala, historialariak ez dira ados jartzen antzinako historialariek emandako datuen inguruan.
Historialari modernoen arabera, gudaroste persiarrak 250.000 borrokalari inguru zituen. Badirudi horietatik 92.000 inguru soilik zirela soldadu. Gainerakoak edo aldizkako errekrutak, edo presaka eta muturka bildutako nekazariak ziren seguruenik ere, ia entrenamendurik gabeak. Hori dela eta, haien garrantzi militarra eskasa zen, eta haietako asko ez ziren ezta borroka egitera iritsi ere, Dariorekin batera ihes egin baitzuten.

## Ondorioak

Ezinezkoa da gudu honetan zenbat hildako izan ziren kalkulatzea. Antzinako historialariek 300.000 persiar, 100 mazedoniar eta 1.000 zaldi aipatzen dituzten bitartean, historialari modernoago batzuek 40.000 persiar eta 5.000 mazedoniar aipatzen dituzte.

## Gudua eta fikzioa

Oliver Stoneren Alexander filmean gudua nahiko ongi irudikatua dago; orain arte egin den irudikapen zehatzena da.

## Ikus, gainera

* Mazedoniar falange
* Akemenestar Inperioa
* Alexandro Handia

## Kanpo estekak

* Datuak: Q179670
* Multimedia: Battle of Gaugamela / Q179670
# Francesco Alberoni

Francesco Alberoni (Borgonovo Val Tidone, Piacenza, Emilia-Romagna, 1929ko abenduaren 31 – Milan, 2023ko abuztuaren 14a) italiar soziologoa, kazetaria eta soziologia katedraduna izan zen. RAIko, Italiako telebista publikoa, administrazio kontseiluko kide eta kontseilari dekano izan zen, bertako presidente izatera iritsi zen 2002 eta 2005 bitarte.
Le Corriere della Sera egunkariko lehen orrialdean editoriala izatera iritsi den kazetari gutxietarikoa izan da. 1982tik astelehenero lau zutabeko editoriala idatzi zuen Pubblico e Privato (Publiko eta Pribatua) izena duena. 1973tik Le Corriere de la Serako artikulugilea izan zen.

## Lanak

* L'elite senza potere, 1963
* Statu Nascenti 1968
* Classi e generazioni, 1970)
* Italia in trasformazione, 1976
* Movimento e istituzione, 1977
* Innamoramento e amore, 1979
* Le ragioni del bene e del male, 1981
* L'albero della vita, 1982
* L'amicizia, 1984
* L'erotismo, 1986
* I giovani verso il Duemila, 1986
* Pubblico & privato, 1987
* L'altruismo e la morale, Salvatore Vecarekin, 1989
* Genesi, 1989
* Gli invidiosi, 1991
* Il volo nuziale, 1992
* Valori, 1993
* L'ottimismo, 1994
* Ti amo, 1996
* Il primo amore, 1997
* Abbiate coraggio, 1998
* Le sorgenti dei sogni, 2000
* La speranza, 2001
* L'arte del comando, 2002
* Il mistero dell'innamoramento, 2003
* Sesso e amore, 2005
* Leader e masse, 2007.
* Lezioni d'amore. Duecento domande e risposte su amore, sesso e passione, 2008.
* I dialoghi degli amanti Sakuntala Dely e Rogan Farrell 2009.
* Racconti d'amore. Curiosi e un po' irridenti, 2010.

## Argazki galeria

* Francesco Alberoni, San Babila antzokian, Milanen, 2012an.
* Francesco Alberoni, Codognoen, 2016eko abenduaren 11n.

## Kanpo loturak

* (Italieraz) (Ingelesez) Webgune ofiziala
* Datuak: Q1386131
* Multimedia: Francesco Alberoni / Q1386131
# Francesco Cossiga

Francesco Cossiga (Sassari, Sardinia, 1928ko uztailaren 26a - Erroma, 2010eko abuztuaren 17a) Kristau Demokrazia alderdiko italiar politikaria izan zen.

## Biografia

Bigarren Mundu Gerran zehar hainbat erakunde politiko katolikoekin harremanetan egon zen. Zuzenbidea ikasi eta Sassariko Unibertsitateko Zuzenbide Konstituzionaleko irakaslea izan zen. 1950eko hamarkadako azken urteetan Kristau Demokraziaren barnean bere politika ibilbideari ekin zion. 1966an gobernuko defentsarako idazkari-ordea izendatu zuten. Ordutik aurrera administrazioko goi-karguetan egon zen. 1976-1978 urte artean Barne Ministroa izan zen, sail honetako agintean zegoen bitartean, 1978an, Aldo Mororen erailketaren ondorioz sortutako krisia zela eta, dimititu beharra izan zuen. 1979-1980 artean gobernu burua izan zen. Bere agintaldian zehar gobernuari eragin zioten korrupzio eskandaluek sortutako aurkakotasunei aurre gin behar izan zien eta hauen ondorioz denboraldi baterako politikatik aldendu beharra izan zuen. 1983an Senatuko lehendakaria izendatu zuten eta Kristau Demokraziaren hautagaia zelarik 1985ko Hauteskundeetan Italiar Errepublikako presidente gisa hautatua izan zen. Francesco Cossigaren izena legez kanpoko gaiekin loturik azaldu zen, horregatik 1992an denbora aurretik presidente kargua uztera behartua egon zen. 1998an Kristau Demokrazia utzi eta Errepublikarako Batasun Demokratikoa alderdia sortu zuen, azken honek ideologia zentrista du.

## Izena

Italieraz bere abizenaren ahoskera ohikoena kos'siga da, halere, jatorrizko ahoskera 'kɔs- da, -o- bokalean azentua duelarik (sardiniar abizena da, bere esanahia "Korsika" delarik).

## Euskal Herriarekiko lotura

Cossigak lotura estua izan du azken urteetan Euskal Herriarekin, behin baino gehiagotan engaiatu baita gatazka konponbidean jartzeko prozesuak sustatu eta babesten. Esate baterako, Loiolako elkarrizketaken garaian prozesuaren aldeko adierazpena sinatu zuen 2006ko azaroaren 9an, nazioarteko beste hainbat politikari eta agintari esanguratsurekin batera. Mario Soares Portugalgo lehen ministro eta lehendakari ohia, Gerry Adams Sinn Feineko presidentea, Cuauhtemoc Cardenas Mexikoko PDR alderdiko sortzaile eta Internazional Sozialistako lehendakariordea, Kgalema Motlanthe Hegoafrikako ANC alderdiko idazkari nagusia eta Alfredo Perez Esquivel Bakearen nobel saridun argentinarra ziren beste sinatzaileak.
2001 urtean Eusko Jaurlaritzak Lagun Onari saria eman zion.

## Erreferentziak

* ↑ http://www.berria.info/albisteak/43066/francesco_cossiga_hil_da.htm%5B%5D Francesco Cossiga hil da.

## Kanpo estekak

* Italiako Senatuaren Francesco Cossigaren orrialdea ikusgai (Italieraz)
* Datuak: Q1230
* Multimedia: Francesco Cossiga / Q1230
# Francesca da Rimini eta Paolo Malatesta Dantek eta Virgiliok behatuta

Francesca da Rimini eta Paolo Malatesta Dantek eta Virgiliok behatuta margolana Ary Scheffer artista frantsesak 1822 eta 1855 artean gutxienez oso antzeko sei bertsiotan margotutako konposizioa da; guztiak mihise gaineko oliotan daude. Margolanek Danteren " Infernua"ren eszena bat erakusten dute, Dante eta Virgilio eskuineko itzaletan Francesca da Rimini eta Paolo Malatesta maitale erailak Infernuan ikusten. "Schefferren lanik onena bezala deskriba liteke".

## Jatorri literarioa

Jainkotiar komediaren lehen liburukian, "Infernua", Dantek eta Virgiliok Francesca eta bere maitale Paolorekin topo egiten dute lizuneentzat gordeta dagoen infernuko bigarren zirkuluan. Zirkulu honetan, arrazoia alde batera utzi eta haien pasioek bultzatuta jokatu dutenak izango ditugu. Hauek iada zirgotuak dira, eta amaierarik ez duen zurrunbilo baten barne egongo dira betiko. Zurrunbilo horretan Dantek Francescarekin egingo du topo; izan ere, bere koinatu eta amorante Paolorekin harreman sexualak izateagatik dugu zirgortua.

## Bertsioak

* Pittsburghen dagoena, 1851.
* Cleveland, 1851.
* Hamburgo, 1854.
* Louvre, 1855.

## Erreferentziak

* ↑ Rosenthal, Léon, Romanticism, 172 or, 2014, ISBN 1783103280.
* ↑ NEIRA SOTO, K.: El infierno de Dante. Lo esencial es invisible a los ojos. Chileko unibertsitatea, filosofia eta giza zientzien fakultatea, 5. orr.

## Kanpo estekak

* Datuak: Q5479139
* Multimedia: Les ombres de Francesca da Rimini et de Paolo Malatesta apparaissent à Dante et à Virgile / Q5479139
[Kategoria:Louvre museoaren margolanak]
# Francesco Casagrande

Francesco Casagrande (Florentzia, 1970eko irailaren 14a), italiar txirrindulari ohia da. profesionala izan zen 1993tik 2005ra eta 49 garaipen lortu zituen. Lau aldiz izan zen lehenengo hamarren artean itzuli handietan, eta behin, bigarren izan zen Italiako Giroan.

## Taldeak

* Mercatone Uno (1992-1995).
* Saeco (1996-1997).
* Cofidis (1998).
* Vini Caldirola (1999-2000).
* Fassa Bortolo (2001-2002).
* Lampre (2003).
* Vini Caldirola (2004).
* Naturino-Sapore di Mare(2005).

## Palmaresa

1991
* Girobio
1993
* Apuliako Giroko etapa 1
* 2. Tre Valli Varesinen
1994
* Milan-Turin.
* Emiliako Giroa.
* Toskanako Giroa.
* Florentzia-Pistoia.
* Larcianoko Industria eta Eskulangintza Sari Nagusia
* 2. Italiako errepide txirrindularitzako txapelketan
1995
* Apeninoetako Giroa.
* Placci Kopa.
* Florentzia-Pistoia.
* 2. Camaioreko Sari Nagusian.
1996
* Tirreno-Adriatiko.
* Euskal Herriko Itzulia eta bi etapa.
* 2. Apuliako Giroan.
* 2. Larcianoko Industria eta Eskulangintza Sari Nagusian
1997
* Romagnako Giroa.
* 2. Italiako errepide txirrindularitzako txapelketan
* 2. Larcianoko Industria eta Eskulangintza Sari Nagusian
* 6. Frantziako Tourrean
1998
* Donostia Klasikoa.
* Mediterraneoko Tourreko etapa bat.
* Matteotti Saria.
1999
* Donostia Klasikoa.
* Suitzako Itzulia eta etapa bat.
* Matteotti Saria.
* 2. Camaioreko Sari Nagusian.
* 3. Tre Valli Varesinen
* 4. Munduko errepideko txapelketan
2000
* La Flèche Wallonne.
* Urkiola Igoera.
* 2. Italiako Giroan, etapa bat eta mendiko sailkapena.
* Placci Kopa.
* 3. Camaioreko Sari Nagusian.
2001
* Trentinoko Giroa.
* Agostoni Kopa.
* Melinda Saria.
* 2. Donostia Klasikoan
* 2. Larcianoko Industria eta Eskulangintza Sari Nagusian
* 6. Euskal Herriko Itzulian
2002
* Trentinoko Giroa.
* Italiako Giroko etapa bat.
* Suitzako Itzuliko etapa bat.
* Emiliako Giroa.
* Settimana Coppi e Bartali.
* 3. Italiako errepide txirrindularitzako txapelketan
* 3. Camaioreko Sari Nagusian.
* 7. Espainiako Vueltan
2003
* Suitzako Itzuliko bi etapa.
* 3. Euskal Bizikletan eta etapa bat.
* Agostoni Kopa.
* Melinda Saria.
* 4. Donostia Klasikoan
2004
* 2. Urkiolako Igoeran
* 2. Emiliako Giroan
* 3. Milan-Turinen

## Sailkapen orokorra Itzuli Handietan

| Itzulia | Itzulia | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 |
| | Italiako Giroa | — | 40. | 22. | 10. | 31. | — | — | — | 2. | UT | DSK | UT | — | — |
| | Frantziako Tourra | — | — | — | — | — | 6. | UT | — | — | UT | — | — | — | — |
| | Espainiako Vuelta | — | — | — | — | UT | — | — | — | — | — | 7. | — | UT | — |
| Munduko txapelketa | Munduko txapelketa | — | — | 16. | 12. | 29. | 13. | — | 4. | 10. | 40. | — | 56. | — | — |
—: ez zuen parte hartu UT: utzi, ez zuen amaitu DSK: deskalifikatua

## Kanpo estekak

* Francesco Casagrande - ProCyclingStats
* Datuak: Q505041
* Multimedia: Francesco Casagrande / Q505041
# Francesco Cavalli

Francesco Cavalli, benetako izen-deiturez Pietro Francesco Caletti-Bruni (Crema, Lombardia, 1602ko otsailaren 14a - Venezia, 1676ko urtarrilaren 14a), italiar musikagilea izan zen. Musika-heziketak ordaindu zizkion Federico Cavalli babeslearen deitura hartu zuen. Claudio Monteverdiren ikaslea izan zen Venezian. Mazarinok Parisa deitu zion, baina han aurkezturiko bi operek, Xerse (1655, «Xerxes») eta Ercole amante (1662, «Herkules maitemindurik»), ez zuten halako arrakastarik lortu. Berriro ere Veneziara joanda, San Marko basilikako kapera-maisu aukeratu zuten. Kantata, motete eta canzonetta ugariz gainera, 42 opera ondu zituen. Francesco Cavalliren Le Nozze di Teti e di Peleo (1639) gorde den lehen Veneziako opera da.

## Musika lanak
### Operak

* Le nozze di Teti e di Peleo (1639)
* La Dafne (1640)
* La Didone (1641)
* L'Amore innamorato (1642, musika galdurik)
* La virtù de' strali d'Amore (1642)
* L'Egisto (1643)
* L'Ormindo (1644)
* La Doriclea (1645)
* Il Titone (1645, musika galdurik)
* Il Giasone (1649)
* L'Euripo (1649, musika galdurik)
* L'Orimonte (1650)
* L'Oristeo (1651)
* La Rosinda (1651)
* La Calisto (1652)
* L'Eritrea (1652)
* Il Delio (1652)
* L'Orione (1653)
* Il Ciro (1654)
* L'Hipermestra(1654)
* Xerse (1655)
* L'Erismena (1655)
* La Statira (1655)
* L'Artemisia (1657)
* Impermnestra (1658)
* L'Antioco (1659, musika galdurik)
* Il rapimento d'Helena (1659)
* Ercole amante (1662)
* Scipione affricano (1664)
* Mutio Scevola (1665)
* Il Pompeo Magno (1666)
* L'Eliogabalo (1667)
* Coriolano (1669, musika galdurik)
* Massenzio (1673, musika galdurik)

### Eliz musika

* Vespro della beata Vergine (1656)
* Missa pro defunctis per octo vocibus (1675)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q108062
* Multimedia: Francesco Cavalli / Q108062
# Francesco Bartolomeo Rastrelli

Francesco Bartolomeo Rastrelli (errusieraz: Франче́ско Бартоломе́о (Варфоломе́й Варфоломе́евич) Растре́лли; Paris, 1700 – San Petersburgo, 1771ko apirilaren 29a) italiar arkitektoa izan zen. Batez ere Errusian lan egin zuen. Estilo barroko berantiar, dotore eta maiestatetsuko eraikinak diseinatu zituen.
1716an San Petersburgora lagundu zuen bere aita, Carlo Bartolomeo Rastrelli. Han, Italiako tradizioa eta Moskuko barrokoa uztartu zituen. 1730ean gorteko arkitekto izendatu zuten, eta postu horretan jarraitu zuen Ana eta Elisabet tsarinen erregealdietan. Katalina II.a zarina estilo barrokoaz nekatu zen eta Rastrelli erretiratu egin zen.

## Rastrelliren hamar eraikin

| # | Izena | Kokalekua | Data |
| 1 | Rundāle Jauregia | Pilsrundāle, Bauskatik gertu | 1736–1740 1764–1767 |
| 2 | Jelgava Jauregia | Jelgava | 1738–1740 1763–1772 |
| 3 | Peterhof Jauregia | Peterhof, San Petersburgotik gertu | 1747–1755 |
| — | Peterhof Jauregiko kaperak | Peterhof, San Petersburgotik gertu | 1747–1751 |
| 4 | San Andres eliza | Kiev | 1748–1767 |
| 5 | Smolni komentua | San Petersburgo | 1748–1764 |
| 6 | Vorontsov Jauregia | San Petersburgo | 1749–1757 |
| 7 | Katalina Jauregia | Tsarskoe Selo (Puxkin) | 1752–1756 |
| — | Hermitage Pavilion | Tsarskoe Selo (Puxkin) | 1749 |
| 8 | Marinski Jauregia | Kiev | 1752 1870 |
| 9 | Stroganov Jauregia | San Petersburgo | 1753–1754 |
| 10 | Neguko Jauregia | San Petersburgo | 1754–1762 |

## Kanpo estekak

* Datuak: Q299687
* Multimedia: Francesco Bartolomeo Rastrelli / Q299687
# Francesco Camusso

Francesco Camusso (1908ko martxoaren 8a - 1995eko ekainaren 23a) txirrindulari italiarra izan zen. 1931tik 1938ra profesional izan zen eta 8 garaipen lortu zituen. Bere lehen urtean profesionaletan Italiako Giroko garailea izan zen eta hurrengo urtean Frantziako Tourreko podiuma zapaldu zuen.

## Taldeak

* Gloria-Hutchinson (1929-1932).
* Gloria (1933-1934).
* Legnano-Wolsit (1935).
* Legnano (1936).
* Il Bertoldo (1937).
* Gloria-Ambrosiana (1938).

## Palmaresa

1931
* Italiako Giroa eta etapa bat.
* 2. Campaniako Giroan
* 2. Tre Valli Varesinen
1932
* 3. Frantziako Tourrean eta etapa bat.
1933
* 6. Paris-Nizan eta etapa bat.
1934
* 2.Italiako Giroan eta etapa bat.
* 3. Suitzako Itzulian eta etapa bat.
* 3. Milan-San Remon
* 6. Lombardiako Giroan
1935
* Frantziako Tourreko etapa bat.
* 7. Lombardiako Giroan
1936
* 6. Lombardiako Giroan
1937
* 4. Frantziako Tourrean eta etapa bat.

## Sailkapen orokorra Itzuli handietan

| Itzulia | 1929 | 1930 | 1931 | 1932 | 1933 | 1934 | 1935 | 1936 | 1937 | 1938 |
| Italiako Giroa | - | Ab. | 1. | UT | UT | 2. | UT | 36. | UT | UT |
| Frantziako Tourra | - | - | UT | 3. | UT | - | UT | - | 4. | - |
| Espainiako Vuelta | X | X | X | X | X | X | - | - | X | X |
—: ez zuen parte hartu
UT: utzi, ez zuen amaitu
X: ez zen jokatu

## Kanpo estekak

Francesco Camusso - ProCyclingStats
* Datuak: Q495508
* Multimedia: Francesco Camusso / Q495508
# Gasterosteiformes

Gasterosteiformes arrain hezurdunen ordenako izen bereko arrainez esaten da. Ardatz itxurako gorputz luzarana dute, luzakin mehe batean amaitzen zaiena eta hezurkizko xaflez estalia. Hodi itxurako luzakin baten puntan dute ahoa, eta zakatzak txiki samarrak izaten dituzte. Habiak itsas-belarren artean egiten dituzte. Europako eta Ipar Ameriketako ur gezatan bizi dira.

## Familia

* Aulorhynchidae familia
* Gasterosteidae familia
* Hypoptychidae familia
* Indostomidae familia
* Pegasidae familia

## Generoen bilakaera

Hona hemen ordenaren barruan dauden generoen bilakaera:

## Erreferentziak

* ↑ Lur entziklopedietatik hartua.
* ↑ Sepkoski, Jack. (2002). «A compendium of fossil marine animal genera» Bulletins of American Paleontology 364: 560..

## Kanpo estekak

* Datuak: Q212492
* Multimedia: Gasterosteiformes / Q212492
* Espezieak: Gasterosteiformes
# Gasteizko setioa (argipena)

Gasteizko setioa historian zehar Gasteizen jazotako setioetako bat izan daiteke:

## Gasteizko setioak mendeen arabera
### XII. mendean

* Gasteizko setioa: 1199 eta 1200 artean Gaztelako Erresumako armadak Nafarroako Erresumako Gasteiz hiria setiatu zuenekoa.

### XVI. mendean

* Gasteizko setioa (1521): 1521eko martxoaren hasieran, Gaztelako Komunitateen Gerran zehar, Petri Lopitz Aiarakoa Aguraingo kondeak gidatutako tropa komuneroek hiria setiatu zutenekoa.

### XIX. mendean

* Gasteizko setioa (1834): 1834ko martxoaren 16an, Lehen Karlistaldian zehar, karlistek isabeldarren esku zegoen Gasteiz hiria hesitu zutenekoa.

## Kanpo estekak

* Datuak: Q65216427
# Gasteizko zezen plaza

Gasteizko zezen plaza edo Iradier Arena Gasteizko eraikin bat da, zezenketez gain, musika kontzertuak eta bestelako ekitaldiak egin daitezen diseinatua. Babesgabeak auzoan dago.
1941ean eraikia, 2006an berreraiki zuten, egun 10.174 lagunentzako tokia izanik. 2011ko abuztutik 2012ko urtarrilera arte Saski Baskoniak bertan jokatu zuen.
* Kanpoko aldea
* Estalkia

## Kanpo estekak

* Datuak: Q6066367
* Multimedia: Iradier Arena / Q6066367
# Gasteizko udaletxea

Gasteizko udaletxea Gasteizko Udalaren egoitza-eraikina neoklasiko erako eraikina da eta Justo Antonio Olagibel arkitektoak 1781ean eraikitako Plaza Berriko multzoko zati bat da. Plaza honen lau aldeetako bakoitzak 220 oinetako luzera du (68 metro inguru).
Babes Bereziko Elementu gisa kalifikatutako eraikina da, azaroaren 18ko 281/2003 Dekretuari esker. Dekretu horren bidez, Gasteizko Hirigune Historikoa kultura-ondasun izendatu zen, monumentu-multzo kategoriarekin.
Egoitza historiko horrez gain Udalaren bulego nagusiak San Martin auzoan daude, Teodoro Dublang margolariaren kalean.

## Erreferentziak

* ↑ https://web.archive.org/web/20160309112445/http://mundicamino.com/fichamunicipio.cfm?id=1197&que=monumentos&xname=vitoria Gasteiz. Mundicamino.
* ↑ vitoria-gasteiz.org

## Kanpo estekak

* Gasteizko Udalaren webgune ofiziala
* Datuak: Q59142031
* Multimedia: Town hall of Vitoria-Gasteiz / Q59142031
# Gasteropelecidae

Gasteropelecidae aarain karaziformeen familia da, Panama eta Hego Amerikako ur gezatan bizi dena.

## Genero eta espezieak

FishBaseren arabera, familiak 9 espezie ditu, 3 generotan banaturik:
* Gasteropelecinae subfamilia
** Carnegiella generoa
*** Carnegiella marthae
*** Carnegiella myersi
*** Carnegiella strigata
*** Carnegiella vesca
** Gasteropelecus generoa
*** Gasteropelecus levis
*** Gasteropelecus maculatus
*** Gasteropelecus sternicla
* Thoracocharacinae subfamilia
** Thoracocharax generoa
*** Thoracocharax securis
*** Thoracocharax stellatus

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org

## Kanpo estekak

* Datuak: Q768176
* Multimedia: Gasteropelecidae / Q768176
* Espezieak: Gasteropelecidae
# Funtana

Funtana Kroaziako udalerri bat da, Istria eskualdean. Azken zentsuaren arabera 911 biztanle zituen.

## Kanpo estekak

* Datuak: Q1027250
* Multimedia: Funtana / Q1027250